Serialul de pe platforma Netflix care a captivat atenția întregii lumi ocupă acum și primul loc în România, generând noi controverse.
Producția intitulată "Problema celor 3 corpuri", creată de aceiași oameni din spatele celebrului "Game of Thrones", a reușit să se impună pe plan global, devenind un fenomen în rândul telespectatorilor. Cu doar 8 episoade și implicarea a trei actori din Game of Thrones, serialul a reușit să se situeze pe locul 1 în audiențe, inclusiv în România.
Fiecare episod are o durată de aproximativ o oră și prezintă un fir narativ distinct de cel al Game of Thrones. De această dată, pericolul nu vine din partea dragonilor, ci din partea extratereștrilor. Acțiunea se desfășoară în jurul unei femei din China care călătorește în timp din anul 1960 până în prezent, generând consecințe serioase asupra timpului și spațiului, iar un grup de cercetători se străduiește să le facă față.
Printre actorii implicați în acest proiect se numără Jovan Adepo, John Bradley, Rosalind Chao, Liam Cunningham, Eiza González, Jess Hong, Marlo Kelly, Alex Sharp, Sea Shimooka, Zine Tseng, Saamer Usmani, Benedict Wong și Jonathan Pryce. Producția este semnată chiar de cei trei actori din Game of Thrones.
Însă, odată cu succesul obținut de serialul Problema celor 3 corpuri, au apărut și controverse. Creatorii David Benioff și D. B. Weiss ar fi fost implicați într-o serie de neînțelegeri legate de un contract pentru un film Star Wars, după succesul înregistrat cu Game of Thrones. Există speculații conform cărora ar fi fost concediați de la Lucasfilm din cauza colaborării lor cu Netflix.
În plus, un alt aspect care a stârnit discuții este nemulțumirea fanilor Game of Thrones față de finalul serialului lor preferat, care nu a fost pe placul lor. Aceste aspecte însă nu au diminuat succesul serialului, care a fost filmat în diverse locații, de la Anglia la Spania și Statele Unite, o combinație de efecte speciale și cadre filmate reușind să ofere o experiență captivantă telespectatorilor.